Muhammad al-Xorazmiy nomidagi ixtisoslashtirilgan maktabga o‘quvchilar qabuli onlayn bo‘ladi

Muhammad al-Xorazmiy nomidagi axborot-kommunikatsiya texnologiyalari yo‘nalishiga oid fanlarni chuqurlashtirib o‘qitishga ixtisoslashtirilgan maktabga 2020/2021-o‘quv yili uchun imtihonlar ikki bosqichda o‘tkaziladi. Bu haqda Axborot texnologiyalari va kommunikatsiyalarini rivojlantirish vazirligi axborot xizmati rahbari Sherzod Ahmadov 3-sentabr kuni AOKAda bo‘lib o‘tgan brifingda ma’lum qildi.

Xabar berishlaricha, maktabning 5—9-sinflariga o‘quvchilarni qabul qilish sentabr—oktabr oylarida bo‘lib o‘tadi, hujjatlar maktabning rasmiy veb-sayti (www.ictschool.uz) orqali onlayn qabul qilinadi. Imtihonlar ikki bosqichda o‘tkazilishi belgilangan:
Hujjatlarni qabul qilish va imtihonlar o‘tkazilish sanalariga aniqlik kiritilmoqda, bu bo‘yicha yaqin kunlarda axborot beriladi.
Eslatib o‘tamiz, Muhammad al-Xorazmiy nomidagi axborot-kommunikatsiya texnologiyalari yo‘nalishiga oid fanlarni chuqurlashtirib o‘qitishga ixtisoslashtirilgan maktab Prezidentning 2017-yil 14-sentabrdagi qaroriga muvofiq tashkil etilgan edi. 2019-yil dekabr oyida maktab binosi foydalanishga topshirilgan. Ayni paytda maktabda matematika va xorijiy tillardan muvaffaqiyatli imtihon topshirgan 680 nafar o‘g‘il-qiz 5—11-sinflarda ta’lim olmoqda.
Ushbu maktabga o‘quvchilar 5-sinfdan qabul qilinadi. Maktab matematika, informatika, fizika va ingliz tili fanlariga ixtisoslashtirilgan bo‘lib, ta’lim o‘zbek tilida olib boriladi. Maktab o‘quvchilariga o‘quv jarayonida olayotgan nazariy bilimlarini IT-laboratoriyalardan foydalanib, amalda sinab ko‘rish imkoniyatlari yaratilgan. Ular maktab davridanoq o‘z loyihalarini ishlab chiqishlari mumkin. Bundan tashqari, bitiruvchilar IELTS ingliz tilidan baholash testlarini maktabning o‘zida topshirish imkoniyatiga ega.
 Shavkat Mirziyoyev al-Xorazmiy texnologiya maktabini borib ko‘rdi